Псіхалагічны феномен “балявання падчас чумы надзвычай займаў пісьменнікаў ХІХ стагоддзя. Аляксандр Пушкін у 1830 годзе апынаецца замкнёным у Болдзіна — маёнтку сваёй будучай жонкі Наталлі Ганчаровай: у Пецярбургу абвешчаны каранцін па халеры. Апроч іншых твораў “болдзінскай восені на свет з’яўляецца “Баляванне падчас чумы “ — вольны пераклад часткі драматычнай паэмы Джона Уілсана (1816 г.) “Чумны горад, дзе апісвацца тая ж Лонданская чума 1665 года. У навеле 1842 года Эдгара По “Маска Чырвонай Смерці прынц Праспэра, ратуючыся ад “чырвонага мору, замыкаецца са сваім дваром у кляштары, кінуўшы народ на волю лёсу. Праз паўгода затворніцтва Праспэра ладзіць вялікі маскарад-вакханалію. У распале карнавалу ўдзельнікі заўважаюць Чырвоную Маску. За хвіліну да смерці становіцца ясна: гэта мор пранік у сховішча, жывых не застанецца.